**SÚŤAŽ VO VARENÍ GULÁŠA**

Súťaž sa uskutoční 6. augusta 2022 od 13.30 hod. na Námestí gen.M.R.Štefánika v Brezovej pod Bradlom.

**Prihlásiť sa môžete do 1.8. 2022.**

Záväznú prihlášku si môžete stiahnuť na [www.brezova.sk](http://www.brezova.sk/).

Doručiť ju môžete osobne na oddelenie kultúry (II. poschodie MsÚ), alebo elektronicky na emailovej adrese: jana.bozikova@brezova.sk

Bližšie info na tel. č. 034/694 22 40, 0915/878 005.

**Súťažné podmienky:**

* počet účastníkov v družstve: minimálne 3 - maximálne 5 osôb
* družstvá sa musia prezentovať v čase od 12.00 do 13.00 hod. u usporiadateľa súťaže
* družstvo si určí názov podľa vlastného uváženia
* družstvá musia mať vlastný kotlík min. objem 5 litrov
* družstvo uvarí guláš počas trvania súťaže z vlastných surovín, mäso na guláš bez obmedzenia množstva a druhu mäsa musí byť pokrájané vopred (nesmie sa krájať na mieste) a variť sa bude tak, že oheň nesmie byť položený na holej zemi
* pripravovať suroviny na varenie (krájanie cibule,  založenie ohňa a pod.) je povolené až po oficiálnom vyhlásení súťaže. Do tejto doby si môže družstvo pripraviť len stanovište

**Družstvo si musí priniesť:**

* nádobu na pitnú vodu,
* hygienické rukavice,
* kuchynské náčinie (varecha, nože, doska na krájanie,...),
* chlieb ku gulášu,
* koreniny a ingrediencie podľa vlastnej vôle,
* masť alebo olej,
* slnečník alebo malý prístrešok proti slnku alebo dažďu (nie je podmienkou, viď prihlášku),

**Usporiadateľ zabezpečí:**

* drevo, pitnú vodu, taniere a lyžice
* lístkový predaj guláša, pričom bude každému súťažiacemu preplatený počet lístkov, za ktoré vydal guláš
* preplatenie lístkov družstvám bude po vyhodnotení súťaže
* prístrešok iba na požiadanie (treba uviesť v prihláške)
* stôl na prípravu guláša iba na požiadanie (treba uviesť v prihláške)
* stánok s občerstvením

**Čo bude hodnotiť porota:**

* porota bude hodnotiť celkový vzhľad, vôňu, chuť, kvalitu a konzistenciu mäsa v guláši
* v čase ukončenia súťaže odovzdá vedúci každého družstva misku so súťažnou vzorkou guláša  usporiadateľovi, ktorý ju následne odovzdá porote na posúdenie
* vzorky guláša budú hodnotené anonymne
* okrem oficiálneho hodnotenia poroty bude porota vyhodnocovať estetiku tímu a stánku

Víťaz sa stane držiteľom **Putovnej varešky** na jeden rok.